கௌரி பண்டிட்

கௌரி பண்டிட் திவேதி (Gaurie Pandit Dwivedi ; பிறப்பு 1982) ஓர் இந்திய மாடல் மற்றும் நடிகை ஆவார், இவர் பாலிவுட், தெலுங்கு மற்றும் கன்னடத் திரைப்படங்களில் பணியாற்றியுள்ளார். 2005 ஆம் ஆண்டு தெலுங்குத் திரைப்படமான ஆந்திருடுவில் கோபிசந்துக்கு ஜோடியாக முன்னணி நடிகையாக அறிமுகமானார். பின்னர் ஒரு பாலிவுட் படத்திலும் பல தெலுங்கு மற்றும் கன்னட படங்களிலும் நடித்துள்ளார்.

 ஆரம்ப கால வாழ்க்கை 
கௌரி புது தில்லியில் பிறந்தார் மற்றும் ஸ்பிரிங்டேல்ஸ், தௌலா குவானில் பள்ளிப்படிப்பை முடித்தார். பின்னர் புது தில்லி நிர்வாகத்தில் உள்ள ஒருங்கிணைந்த கற்றல் நிறுவனத்தில் தனது பட்டப்படிப்பை முடித்தார்.

கௌரி, சிறு வயதிலிருந்தே நடிகையாக வேண்டும் என்று ஆசைப்பட்டு அதற்கேற்ப பயிற்சி எடுத்துக்கொண்டார். ஆரம்ப கட்டத்தில், இவர் நாட்டின் சில சிறந்த வர்த்தக நிறுவனங்கள் மற்றும் முகவர்களிடமிருந்து மாடலிங் பணிகளைப் பெறத் தொடங்கினார். விரைவில் இவர் பாரிஸ் மற்றும் டோக்கியோவில் மதிப்புமிக்க மாடலிங் பணிகளைப் பெற்றார், பின்னர் திரை உலகில் அடியெடுத்து வைத்தார்.

 தொழில் 
கௌரி ஒரு மாடலாக தனது வாழ்க்கையைத் தொடங்கினார். மேலும்,  பெரிய வர்த்தக நிறுவனங்களின் பொருட்களுக்காக,  பல தொலைக்காட்சி விளம்பரங்களில் தோன்றினார். பாருன் சோப்தியுடன் இணைந்து இவர் வழங்கிய ஹீரோ ஹோண்டா விளம்பரம்  மிகவும் பிரபலமான விளம்பரங்களில் ஒன்றாகும். பின்னர் இவர் தனது முதல் தெலுங்கு படமான ஆந்திருடுவில் கையொப்பமிட்டார், இது 2005 ஆம் ஆண்டில் மிகப்பெரிய வெற்றியைப் பெற்றது. ஆரம்பத்தில், இவர் பிராந்திய படங்களில் நடிப்பதில் ஆர்வம் காட்டவில்லை.  பாலிவுட்டில் நடிப்பதற்கு  விரும்பினார் என்று சொல்லப்படுகிறது.

கௌரி, 2007 ஆம் ஆண்டு வெளியான "இட்ஸ் பிரேக்கிங் நியூஸ்"  என்கிற இந்தி மொழி திரைப்படத்தின் மூலம் பாலிவுட்டில் அறிமுகமானார். இவரது அடுத்த வெளியீடு வைபவ் ரெட்டி மற்றும் ஸ்வேதா பாசு பிரசாத் ஆகியோருடன் இணைந்து ஜி. நாகேஸ்வர ரெட்டி இயக்கிய  தெலுங்கு காதல் நாடகத் திரைப்படமான 'காஸ்கோ' (2009) ஆகும்.  இவர், இயக்குநர் ஜி. அசோக்கின் முதல் தெலுங்கு படமான ஆகாச ராமண்ணா (2010)  திரைப்படத்தில்  நடித்தார். அதே ஆண்டில், இவர் தனது முதல் கன்னடத் திரைப்படமான ஜெயஹே. அடுத்த ஆண்டுகளில், நித்ய பெல்லிகொடுகு (2011), ராஜேந்திரா (2011) மற்றும் ஹவுஸ்ஃபுல் (2012) போன்ற தெலுங்கு படங்களில் நடித்தார். [ விவரங்கள் தேவை ]

 தனிப்பட்ட வாழ்க்கை 
2011 இல், கௌரி,  நடிகர் நிகில் திவேதி  உடன் திருமணம் செய்து கொண்டார், பின்னர்,  தயாரிப்பாளராகவும் மாறினார்.  மேலும், 2018 இல் வீரே தி வெட்டிங்,   2019 இல் சல்மான் கானுடன் தபாங் 3 போன்ற இந்தி படங்களைத் தயாரித்தார்  இந்த தம்பதிக்கு சிவன் என்ற மகன் உள்ளார்.

 குறிப்புகள் 

பகுப்பு:1982 பிறப்புகள்
பகுப்பு:இந்தித் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்